Судаленка: “Супрацоўнікі міліцыі павінны былі адрэагаваць на заяву Амрыева ― паклікаць службы па грамадзянстве і міграцыі, каб яны прынялі заяву і разгледзелі пытанне аб прадстаўленні гэтаму чалавеку статуса ўцекача. Бо і ён, і яго адвакат, і расійскі Камітэт супрацьдзеяння катаванням заяўляюць, што яго жыццю і здароўю на тэрыторыі Расіі пагражае небяспека. Потым, калі б яму адмовілі ў такім статусе, ён бы меў права рашэнне абскардзіць у судзе. І толькі ужо потым павінна была быць запушчаная працэдура экстрадыцыі ці пепрадачы. А так, атрымліваецца, што яму насуперак нашаму нацыянальнаму закону не далі ніводнага шанса папрасіць палітычнага прытулку. Больш за тое, да яго нават адваката не пусцілі”.